Karavanserai

duimnael|’n Voorbeeld van ’n vloerplan van ’n karavanserai.

’n **Karavanserai** of **khan** (Persies: كاروانسرا *kārvānsarā*; Turks: *kervansaray*) was ’n (meestal Persies-geïnspireerde) herberg langs die pad waar reisigers kon rus ná die dag se reis. Karavanserais het die vloei van handel, inligting en mense aan die handelsroetes van Sentraal-Asië, Noord-Afrika en Suidoos-Europa aangehelp.

Die meeste karavanserais was geboue omring deur ’n vierkantige of reghoekige muur met ’n groot genoeg poort sodat groot, swaargelaaide diere soos kamele daardeur kon gaan. Die binnehof was feitlik altyd oop bo en al met die mure langs was kiosks, inhamme en kamers waar handelaars, slawe en diere kon oornag en handelsware gestoor kon word.

In die karavanserais was daar water vir mense en diere, asook geriewe vir was en rituele. Daar was voer vir die diere en winkels waar reisigers hul voorrade kon aanvul of van hul ware verhandel.

Die Persiese woord is ’n samestelling van *kārvān* (reisiger-karavaan) en *sara* (paleis, gebou met binnehowe). Dit was ook bekend as ’n khan (Persies: خان,; Turks: *han*), funduq (in Arabies) of fundaco (in Venesië).

## Fotogalery 

Lêer:Sadolsaltaneh caravanserai.jpg|Die binnekant van die Karavanserai van Sa'd al-Saltaneh in Qazvin, Iran.
Lêer:Hotel Shah Abbas Sahn.jpg|Die Karavanserai van sjah Abbas, nou ’n hotel, in Isfahan, Iran.
Lêer:Selim Caravanserai3.jpg|Binne die Orbelianse Karavanserai, Armenië.
Lêer:Caravansarai Karaj.jpg|’n Karavanserai in Karaj, Iran.
Lêer:Caravanserai-Sheki.jpg|’n Karavanserai in Shaki, Azerbeidjan.
Lêer:Neyestanak Caravanserai Inner Courtyard 2007-01-01.jpg|’n Verlate karavanserai in Neyestanak, Iran.
Lêer:Akko BW 13.JPG|Khan al-Umdan in Akko, Israel.
Lêer:Khan As'ad Pacha Al-'Azem.jpg|Khan As'ad Pasha in Damaskus, Sirië.
Lêer:Caravanserai of Qalat el-Mudiq 01.jpg|Karavanserai van Qalaat al-Madiq, in Noord-Sirië.
Lêer:Khan al-Wazir Alp.JPG|Khan al-Wazir, Aleppo, Sirië.
Lêer:Caravasar de Sultanhani.jpg|Sultan Han-karavanserai.
Lêer:Boro Katra 4 by Ashif Siddique.jpg|Ruïnes van Bara Katra, of Groot Karavanserai, in Dhaka, Bangladesj; gebou deur die Mogolprins Sjah Sjuja.
Lêer:Katra Mosque - Murshidabad.jpg|Karavanseraimoskee in Murshidabad, Indië; gebou deur Nawab Murshid Quli Khan van Bengale.
Lêer:Bara Katra shamsina zaman sarah.jpg|Ruïnes van Shaista Khan Karavanserai in Dhaka, Bangladesj; gebou deur die Mogolse Visekoning Shaista Khan.
Lêer:Back Gate of Anderkilla Shahi Jame Mosque.jpg|Toegang tot Anderkilla in Chittagong, Bangladesj.

## Verwysings 
## Verdere leesstof 
* Branning, Katharine. 2002. The Seljuk Han in Anatolia. www.Turkishhan.org, New York, VSA.
* *Encyclopædia Iranica*, p.&nbsp;798-802
* Erdmann, Kurt, Erdmann, Hanna. 1961. *Das anatolische Karavansaray des 13. Jahrhunderts*, 3 vols. Berlin: Mann, 1976, 
* Yavuz, Aysil Tükel. 1997. The Concepts that Shape Anatolian Seljuq Caravanserais. In: Gülru Necipoglu (red). 1997. *Muqarnas XIV: An Annual on the Visual Culture of the Islamic World.* Leiden: E.J. Brill, 80-95.  Aanlyn beskikbaar by archnet.org/library/pubdownloader/pdf/8967/doc/DPC1304.pdf.

## Eksterne skakels 
* *Hierdie artikel is merendeels vertaal vanaf die Engelse Wikipedia-artikel :en:Caravanserai*